Iskandariya utawa Alexandria (Yunani Ἀλεξάνδρεια; Arab الإسكندرية, al-iskandariyyah; Koptik Rakotə) iku kutha pelabuhan utama ing Mesir, lan kutha gedhé dhéwé kaloro ing nagara mau, lan uga kutha krajan papréntahan Al Iskandariyah kang dumunung ing pasisir Sagara Tengah. Kutha iki dumunung ing koordinat , 208 km ing sisih kulon-lor Kairo. Kutha iki duwé populasi 3.341.000 jiwa.
Barkas:Iskandariya 12-9-2005 3.JPG
Iskandariya
Barkas:Iskandariya egypt.jpg
Citra satelit Iskandariyah
Dijenengaké saka jeneng kang ngadegaké, Alexander Agung, lan minangka panggonan panguwasa Ptolemaik Mesir kang rikat dadi kutha paling mégah saka donya Hellenistik; dadi kutha nomer loro sawisé Roma sajeroning jembar lan kasugihané. Nanging, sawisé madeg kutha Kairo déning panguwasa Islam Mesir ing jaman pertengahan statusé minangka kutha krajan nagara rampung, lan ngalami kamunduran, lan ing pungkasan periode Ottoman sangsaya suda dadi désa perikanan silik.